text: Una presentadora de TV3 creu que la Generalitat s'ha convertit en una gestoria - Notícies Comunicació - Notícies Comunicació - e-notícies
  Comunicació · 3 de Maig de 2020. 11:39h.
  Cristina Puig matisa que ho diu "entre cometes"
  La presentadora del Programa Preguntes Freqüents, Cristina Puig, ha preguntat al president de la Generalitat, Quim Torra, si Catalunya s'ha convertit una "gestoria" durant l'entrevista d'aquest dissabte a la nit.
  "Sense competències, sense poder de decisió, president; vostè està presidint una gestoria? Catalunya s'ha convertit en això?" li ha preguntat a Torra, que li ha contestat que "em sap greu que utilitzi aquesta expressió perquè jo m'estimo les institucions del país".
  Aleshores, la periodista ha dit que també se les estima i ha matisat que ho deia "entre cometes" i ha insistit a demanar-li "quin poder de decisió té el Govern". "Seguim gestionant les competències que no van ser absorbides per part de l'Estat i seguim fent la feina" ha contestat, però ha reconegut que "no tenim les competències de Salut, ni de Transports ni d'Interior".
  Betona Comí, germana de l'exconseller Toni Comín, ha considerat una "falta de respecte vergonyosa al president com a la Generalitat de Catalunya" la pregunta de Puig. La periodista li ha contestat que "no mereixo aquest tuit i ho saps".